TÖRVÉNYEINK TÖRTÉNETE AZ AUSZTRIAI HÁZ ALATT. 147 
azontúl még 50 nehéz és 200 könnyú lovasnak vagyis huszárnak kiállítása 
és ellátása kötelességúl tétetik. 
A 23-dik ágazat, mely a múlt évi decrétom határozatának követ- 
kezésében a királyi udvari törvényszékeket jövő bójt második vasárnapján 
megkezdetni, és azután folytonosan tartatni parancsolja. 
A 25—29-dik ágazatok, melyek a körmöci pénzláb szerint vert 
pénzeknek mindenholi elfogadását, a múlt évi segedelempénz hátramara- 
dásainak behajtását, Batthyáni Ferencnek adományúl nyert Zalónok vára 
birtokába helyezését, s azon várnak magyarországtóli el nem szakasztását, 
a katonai fegy fentartását, és az ország és alája vetett részek jogainak és 
szabadságainak újonani megerősítését és szentültartását szorgalmazzák , az 
utolsó ágazat végén egyszersmind előadván, hogy a királyi felség az ország 
rendeinek küldöttjei előtt élő szóval kinyilatkoztatta légyen: hogy, ha a 
koronázásakor és már előbb az országba bejöttekor letett esküjéről költ 
ünnepélyes levele valamikép elveszett, kész legyen a helyett ahhoz ha- 
sonló szabadságbiztosító új levelet adni, valamint az ország jogait és sza- 
badságait is, mihelyest a régi rendet visszaállíthatandja, mint igazságos és 
ájtatos fejedelem sértetlenül megtartani. 
2) Állandó szabályul szolgáló ágazatai pedig e következők : 
A 21-dik ágazat, melyben rendeltetik: hogy a szabad városoknak, 
és minden, akármiféle birtokos embereknek jószágaik a megye grófjának 
hatalma alatt álljanak, és hogy azon terhek alól, melyeket némely várme- 
gyékben a nemesség köz veszély elhárítására néha köz megegyezéssel nem 
csak a parasztságra, hanem magára a nemességre róni szokott, magokat ki- 
húzni 12 ezüst gira büntetés alatt ne merészeljék. 
A 24-dik ágazat, mely a királyi helytartót külön ítélőhatalommal 
felruházza, s jelesen rendeli: hogy, ha a királyi udvari törvényszék tartá- 
sának idők viszontagságai miatt félben szakadniok kellene, az új, vagyis 
múlt évi sz. Erzsébet napjától fogva elkövetett vagy ezután elkövetendő 
hatalmaskodó tetteket, a feljebb vitt peres ügyeket, a múlt tíz év alatt el- 
foglalt egyházi javak iránt indítandó pereket, valamint azon magonszaka- 
dási vagy másféle pereket is, melyek elhalasztás vagy közbenszóló itéletek 
által felfüggesztve vannak, a helytartó, akárhol leend a hazában tartózko- 
dása, folytonosan itélje, ezen rendelés által azonban az ország többi rendes 
bíráinak itélő hatalma semmi csorbulást nem szenvedvén. — Jegyzet. Az 
1 ég sg 
